CELEX: 51996PC0296
Language: da
Date: 1996-06-25
Title: Forslag til RÅDETS FORORDNING (EF) om tekniske foranstaltninger til bevarelse af fiskeressourcerne

Avis juridique important

|

51996PC0296

Forslag til RÅDETS FORORDNING (EF) om tekniske foranstaltninger til bevarelse af fiskeressourcerne  /* KOM/96/0296 ENDEL - CNS 96/0160 */  

EF-Tidende nr. C 292 af 04/10/1996 s. 0001

Forslag til Rådets forordning (EF) om tekniske foranstaltninger til bevarelse af fiskeressourcerne (96/C 292/01) (Tekst af betydning for EØS) KOM(96) 296 endelig udg. - 96/0160(CNS) (Forelagt af Kommissionen den 26. juli 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Rådets forordning (EF) nr. . . . . er en kodificeret udgave af Rådets forordning (EØF) nr. 3094/86 af 7. oktober 1987 om fastlæggelse af tekniske foranstaltninger til bevarelse af fiskeressourcerne (1); sidstnævnte forordning er blevet ændret hyppigt og gennemgribende;erfaringerne med anvendelsen af forordning (EØF) nr. 3094/86 har afsløret nogle svagheder, som medfører problemer med anvendelsen og håndhævelsen, og de bør afhjælpes, navnlig ved at antallet af forskellige specifikationer for maskestørrelse reduceres, ved at begrebet beskyttede arter fjernes, og ved at der tillades færre forskellige maskestørrelser om bord (artikel 5 og 9); det er derfor hensigtsmæssigt at erstatte forordning (EF) nr. . . . med en ny tekst, undtagen artikel 11 og en del af artikel 9;det er nødvendigt at fastlægge principper og procedurer for indførelse af tekniske beskyttelsesforanstaltninger på EF-plan, så hver medlemsstat kan forvalte fiskeriaktiviteterne i farvandene under egen overhøjhed eller jurisdiktion;det er nødvendigt at skabe ligevægt mellem på den ene side de tekniske foranstaltningers tilpasning til fiskeriets mangeartethed og på den anden side nødvendigheden af ensartethed i bestemmelserne, så disse lettere kan anvendes;i traktatens artikel 130 R, stk. 2, er fastsat det princip, at kravene med hensyn til miljøbeskyttelse skal integreres i alle EF-foranstaltninger, navnlig i lyset af forsigtighedsprincippet:ved Rådets direktiv 92/43/EØF (2) er der fastlagt foranstaltninger til bevaring af naturtyper samt vilde dyr og planter; listen over marine organismer indeholder navne på arter, der er beskyttet i henhold til dette direktiv;for at havets biologiske ressourcer kan blive beskyttet og fiskeressourcerne udnyttet på afbalanceret vis, hvilket er i såvel fiskernes som forbrugernes interesse, bør der fastlægges tekniske foranstaltninger til bevarelse af disse ressourcer, bl. a. med hensyn til mindstemaskestørrelse for fangst af bestemte arter samt andre kendetegn for fiskeredskaber, endvidere med hensyn til mindstemål for marine organismer og med hensyn til begrænsning af fiskeriet i visse områder og perioder og med bestemte redskaber og udstyr;på baggrund af den videnskabelige rådgivning bør der fastsættes bestemmelser om øgede maskestørrelser for trukne redskaber, når der fiskes efter bestemte arter af marine organismer; og på baggrund af den videnskabelige rådgivning bør der fastsættes bestemmelser om tvungen brug af kvadratmaskede net, da dette kan spille en væsentlig rolle for en formindskelse af fangsten af yngel af marine organismer;for at undgå, at der kan anvendes stadig mindre maskestørrelser for faststående redskaber, hvilket medfører øget dødelighed for ungfisk af målarter, er det nødvendigt at fastsætte mindstemaskestørrelser for faste redskaber;fangsternes artssammensætning og den anvendte fiskepraksis i forbindelse med faststående redskaber er forskellig for de enkelte geografiske områder; forskellene gør det begrundet, at der anvendes forskellige foranstaltninger for de pågældende områder;fangsten af bestemte arter til produktion af fiskemel eller fiskeolie kan ske med små maskestørrelser, forudsat at disse fiskeriaktiviteter ikke har negativ indvirkning på andre arter;udsmid bør begrænses mest muligt;ordningen med mindstemål bør anvendes under hensyntagen til de arter, der udgør hovedandelen af EF-flådens landinger;mindstemålet for en art bør være i overensstemmelse med selektiviteten for den maskestørrelse, der anvendes for denne art;det bør fastlægges, hvorledes marine organismer måles;vækstområder i medlemsstaternes kystområder bør beskyttes under hensyntagen til de særlige biologiske forhold i disse forskellige områder;for at beskytte ungfisk af sild bør der fastsættes særbestemmelser om fangst og opbevaring om bord af brisling;for at tage hensyn til traditionel fiskepraksis i bestemte områder bør der fastsættes særbestemmelser om fangst og opbevaring om bord af ansjos og tun;anvendelse af snurpenot ved fiskeri på fiskestimer, der forekommer sammen med havpattedyr, kan resultere i, at sidstnævnte fanges eller dræbes; hvis snurpenot anvendes korrekt, er fiskeri med dette redskab en effektiv metode til at opnå, at kun målarterne fanges; det bør derfor forbydes, at havpattedyr indkredses med snurpenot;for ikke at skabe hindringer for videnskabelig forskning eller for udsætning og omplantning bør denne forordning ikke gælde for virksomhed, der kan blive påkrævet, for at sådanne aktiviteter kan gennemføres;en række foranstaltninger, der er nødvendige i forbindelse med bevarelse, er indeholdt i Rådets forordning (EØF) nr. 2930/86 (3), (EØF) nr. 3760/92 (4) og (EØF) nr. 2847/93 (5), og de skal derfor ikke medtages i nærværende forordning;hvis bevarelsen af ressourcer er alvorligt truet, bør Kommissionen og medlemsstaterne være bemyndiget til at træffe relevante midlertidige foranstaltninger;supplerende nationale foranstaltninger af ren lokal art kan opretholdes eller indføres, idet de dog skal forelægges Kommissionen, så det kan undersøges, om de er forenelige med EF-bestemmelserne og i overensstemmelse med den fælles fiskeripolitik;hvis det er nødvendigt at vedtage gennemførelsesbestemmelser til denne forordning, bør disse vedtages efter proceduren i artikel 18 i forordning (EØF) nr. 3760/92 -UDSTEDT FØLGENDE FORORDNING:Artikel 1 Denne forordning om fastsættelse af tekniske bevarelsesforanstaltninger, gælder for fangst og landing af fiskeressourcer, som forekommer i de havområder, der henhører under medlemsstaternes højhedsområde eller jurisdiktion og ligger i en af de regioner, der er fastlagt i artikel 2, jf. dog artikel 29 og 38.AFSNIT I DEFINITIONER Artikel 2 1. Ved anvendelse af denne forordning gælder følgende farvandsdefinitioner:Region 1:Alle farvande nord og vest for en linje fra et punkt på 48° N, 18° V, derfra stik nord til 60° N, derfra øst til 5° V, derfra stik nord til 60° 30' N, derfra stik øst til 4° V, derfra stik nord til 64° N og derfra stik øst til den norske kyst.Region 2:Alle farvande nord for 48° N bortset fra farvandene i region 1 og ICES-afsnit III b, III c og III d.Region 3:Alle farvande, der svarer til ICES-underområde VIII og IX.Region 4:Alle farvande, der svarer til ICES-underområde X.Region 5:Alle farvande i den del af det østlige centrale Atlanterhav, som omfatter afsnit 34.1.1, 34.1.2, 34.1.3 og underområde 34.2.0 i fiskeriområde 34 under CECAF-området.Region 6:Alle farvande ud for det franske departement Guyana, som henhører under dette departements højhedsområde eller jurisdiktion.Region 7:Alle farvande ud for de franske departementer Martinique og Guadeloupe, som henhører under disse departementers højhedsområde eller jurisdiktion.Region 8:Alle farvande ud for det franske departement Réunion, som henhører under dette departements højhedsområde eller jurisdiktion.2. De geografiske områder, der i denne forordning er betegnet med forkortelserne »ICES« og »CECAF«, er de områder, som er fastlagt af henholdsvis Det Internationale Havundersøgelsesråd og Organisationen for Fiskeriet i Det Østlige Centrale Atlanterhav. De er, med forbehold af senere ændringer, beskrevet i Kommissionens meddelelse nr. 85/C 335/02 og nr. 85/C 347/05.3. De i stk. 1 nævnte regioner kan, bl.a på grundlag af definitionerne i stk. 2, opdeles i geografiske områder efter proceduren i artikel 52.4. Uanset stk. 2 gælder følgende ved anvendelse af denne forordning:- Kattegat afgrænses mod nord af en ret linje fra Skagen fyr til Tistlarna fyr og herfra til det nærmeste punkt på den svenske kyst samt mod syd af en ret linje fra Hasenøre til Gniben spids, fra Korshage til Spodsbjerg og fra Gilbjerg Hoved til Kullen- Skagerrak afgrænses mod vest af en ret linje fra Hanstholm fyr til Lindenes fyr og mod syd af en ret linje fra Skagen fyr til Tistlarna fyr og herfra til det nærmeste punkt på den svenske kyst- Nordsøen omfatter ICES-underområde IV og den tilstødende del af ICES-afsnit II a, som er beliggende syd for 64° N, samt den del af ICES-afsnit III a, som ikke hører til Skagerrak efter definitionen i andet led i dette stykke.Artikel 3 I denne forordning forstås ved »marine organismer« de arter eller grupper af arter, som er anført i bilag I.Artikel 4 I denne forordning forstås ved:a) et redskabs »mindstemaskestørrelse« maskestørrelsen i den del af redskabet, hvor maskestørrelsen er mindstb) ved »kvadratmasket net« forstås et netstykke, der er monteret således, at det ene af de to sæt parallelle linjer, der udgøres af maskestolperne, er parallelt med nettets længdeakse, mens det andet sæt danner rette vinkler på denne aksec) ved »bundsatte hildingsgarn« og »indfiltringsnet« forstås envæggede redskaber, der holdes fast ved havbundend) ved »toggergarn« forstås redskaber med to eller flere vægge, der er ophængt parallelt på én enkelt overtælle, og som holdes fast ved havbunden.AFSNIT II REDSKABER OG BETINGELSER FOR DISSES ANVENDELSE KAPITEL I BESTEMMELSER OM TRUKNE REDSKABER Artikel 5 1. I de enkelte af de i bilag II, III og IV nævnte regioner eller geografiske områder, samt i givet fald for så vidt angår dertil svarende perioder, er det forbudt at anvende trawl, snurrevod eller lignende trukne redskaber, medmindre:- mindstemaskestørrelsen svarer til en af de kategorier, der er nævnt i bilaget, og- fangsten, der er taget med sådanne redskaber, og som beholdes om bord, omfatter en procentdel af målarter, der svarer til eller er større end den procentdel, der er anført for denne kategori af maskestørrelse i bilaget.2. Mindsteprocenten af målarter opnås ved en sammenlægning af mængderne af alle de målarter, der er fanget.Artikel 6 1. De procenter, der er nævnt i bilag II, III og IV, beregnes som den procentvise del af vægten af alle marine organismer, der er om bord efter sortering eller ved landing.2. Procenterne kan beregnes på grundlag af en eller flere repræsentative prøver.3. Uanset stk. 1 kan procenterne, når det gælder fangster af tobis, der beholdes om bord og er taget med redskaber, der har maskestørrelser på under 16 mm, beregnes før sorteringen.4. Ved anvendelse af denne artikel findes vægtækvivalenten for hele jomfruhummere, ved at vægten af jomfruhummerhaler ganges med tre.Artikel 7 1. Det er forbudt at medføre eller at anvende trawl, snurrevod eller lignende trukne redskaber, som har mere end 100 masker i omkredsen af fangstposen, sømforstærkningstov og sammenføjninger ikke indbefattet.2. Stk. 1 anvendes på redskaber, hvis mindstemaskestørrelse er på 70 mm eller derover.Artikel 8 1. Trukne redskaber, hvis maskestørrelse er 70 mm eller derover, skal i nettets øvre del være forsynet med et kvadratmasket netstykke (trawldør eller -vindue), hvis maskestørrelse er lig med eller større end fangstposens maskestørrelse.2. Følgende betingelser gælder for hvert enkelt kvadratmasket netstykke som nævnt i stk. 1:a) det skal være mindst 3 m langtb) det skal langs hver kant i længderetningen være fastgjort til redskabet på en sådan måde, at den strakte længde af den del af nettet, som det kvadratmaskede netstykke er fastgjort til, er den samme som den strakte længde af det kvadratmaskede netstykke langs kanten i længderetningenc) det skal dække mindst 90 % af bredden af den del af redskabet, som det er indsat i.3. Det er forbudt at beholde rejer om bord, der er fanget med trukne redskaber med en maskestørrelse på mellem 32 og 54 mm, medmindre redskabets øvre del er udstyret med et kvadratmasket netstykke, hvis mindstemaskestørrelse er det dobbelte af fangstposens mindstemaskestørrelse.4. a) Det er forbudt at beholde dybhavsrejer om bord, der er fanget med et demersalt trukket fiskeredskab med nogen maskestørrelse på mellem 55 og 60 mm, medmindre redskabets øvre del er udstyret med et kvadratmasket netstykke, hvis mindstemaskestørrelse er det dobbelte af fangstposens mindstemaskestørrelse.b) Dog er det tilladt at beholde dybhavsrejer om bord, der er fanget med redskaber som omhandlet i litra a), forudsat at de ikke udgør over 5 vægtprocent af den samlede fangst af de marine organismer, der beholdes om bord, og som er taget med det pågældende redskab.Artikel 9 1. Det er forbudt fartøjer, der medfører eller anvender trukne redskaber med en mindstemaskestørrelse på 110 mm eller derover samtidig at medføre eller anvende trukne redskaber med en mindstemaskestørrelse på under 110 mm.2. Fartøjer må medføre eller anvende trukne redskaber med to forskellige mindstemaskestørrelser, forudsat at den ene af mindstemaskestørrelserne ligger inden for skalaen 0 til 60 mm og den anden inden for skalaen 70 til 109 mm.I dette tilfælde gælder som undtagelse fra artikel 5, at den andel af målarter, der beholdes om bord, mindst skal udgøre 85 %. Denne andel gælder for de målarter som fastlagt for det eller de net om bord, der har den største af de to maskestørrelser.3. Det er forbudt for fartøjer, der ikke opfylder betingelserne i stk. 1 og 2, at anvende trawl, snurrevod eller lignende trukne redskaber.Artikel 10 1. Det er forbudt at medføre eller at anvende trukne redskaber, der helt eller delvis er fremstillet af garnmateriale med en trådtykkelse på over 8 mm.2. Det er forbudt at medføre eller at anvende trukne redskaber, der helt eller delvis er fremstillet af garnmateriale med paralleltrullet garn.Artikel 11 1. Det er forbudt at medføre eller at anvende trukne redskaber, der helt eller delvis er fremstillet med masker af anden art end kvadratmasker eller ruderformede masker.2. Stk. 1 anvendes ikke på trukne redskaber med en maskestørrelse på 31 mm eller derunder.Artikel 12 Skrabere er undtaget fra bestemmelserne i artikel 5, forudsat at mængden af marine organismer, der beholdes om bord, og som er taget med disse redskaber, undtagen toskallede bløddyr, ikke overstiger 10 vægtprocent af den samlede fangst af marine organismer, der beholdes om bord.KAPITEL II BESTEMMELSER OM FASTSTÅENDE REDSKABER Artikel 13 1. I de enkelte af de i bilag V od VI nævnte regioner eller geografiske områder, samt i givet fald for så vidt angår dertil svarende perioder, er det forbudt at anvende eller medføre bundsatte hildingsgarn, indfiltringsnet og toggergarn om bord, medmindre:- den fangst, der er taget med sådanne redskaber og beholdes om bord, omfatter en andel af målarter på ikke under 70 %, og- maskestørrelsen, hvis det drejer sig om bundsatte garn og indfiltringsnet, svarer til en af de kategorier, der er anført i det pågældende bilag- maskestørrelsen, hvis det drejer sig om toggergarn, i den del af redskabet, der har de mindste masker, svarer til en af de kategorier, der er anført i det pågældende bilag.2. Mindsteprocenten af målarter opnås ved en sammenlægning af mængderne af alle de målarter, der er fanget.Artikel 14 1. Den i artikel 13 nævnte procent beregnes som den procentvise andel af vægten af alle marine organismer, der er om bord efter sortering eller ved landing.2. Procenten kan beregnes på grundlag af en eller flere repræsentative prøver.Artikel 15 Artikel 13 og 14 anvendes ikke på fangster af laksefisk, niøje og slimål.KAPITEL III GENERELLE BESTEMMELSER OM REDSKABER OG BETINGELSER FOR DISSES ANVENDELSE Artikel 16 Sorteringen skal foretages umiddelbart efter indhalingen.Artikel 17 1. De mængder marine organismer, som beholdes om bord ud over de tilladte procentvise andele, jf. bilag II-VI, skal smides over bord inden ankomsten i havn.2. Stk. 1 anvendes på andre marine organismer end dem, der er fastlagt som målarter for de enkelte af de maskestørrelseskategorier, der er nævnt i bilag II-VI.Artikel 18 Det er forbudt at anvende anordninger, der bevirker, at maskerne i nogen del af et redskab trækkes sammen eller på anden måde faktisk formindskes.Denne bestemmelse hindrer ikke, at der anvendes bestemte anordninger, for hvilke der opstilles en liste og udarbejdes tekniske beskrivelser efter proceduren i artikel 52.AFSNIT III MINDSTEMÅL FOR MARINE ORGANISMER Artikel 19 Marine organismer betragtes som undermålere, hvis de er mindre end de mindstemål, der er anført i bilag VII for de pågældende arter og de pågældende geografiske områder.Artikel 20 1. Størrelsen af marine organismer måles ifølge bestemmelserne i bilag VIII.2. Er der fastsat mere end én metode til måling af størrelsen af marine organismer, anses organismerne at have mindstestørrelsen, hvis anvendelsen af en af disse metoder giver en størrelse, der er lig med eller større end den tilsvarende mindstestørrelse.3. Toskallede bløddyr, taskekrabbe og hummer må kun landes hele.Artikel 21 1. Marine organismer, der ikke opfylder mindstemålene, må ikke beholdes om bord, omlades, landes, transporteres, opbevares, sælges, frembydes eller udbydes til salg, men skal straks smides over bord.2. Stk. 1 anvendes ikke påa) sild, hestemakrel og makrel inden for en grænse på 10 vægtprocent af de samlede fangster, der beholdes om bord af disse arterb) andre marine organismer end dem, der er nævnt i bilag II, III og IV som målarter for maskestørrelseskategorierne 0-15 og 16-32, og som er fanget med et trukket redskab med en maskestørrelse på under 32 mm, forudsat at nævnte organismer ikke er sorteret og ikke sælges, frembydes eller udbydes til salg til konsum.3. Dog må ansjos, hestemakrel og makrel, der ikke opfylder mindstemålene, men som er fanget til brug som levende agn, beholdes om bord, hvis de opbevares levende.Artikel 22 1. Procentdelen af marine organismer, der ikke opfylder mindstemålene, beregnes som vægtandelen af alle marine organismer om bord efter sortering eller ved landing.2. Andelen kan beregnes på grundlag af en eller flere repræsentative prøver.AFSNIT IV SÆRBESTEMMELSER OM FISKERI EFTER BESTEMTE MARINE ORGANISMER Artikel 23 Restriktioner i fiskeriet efter sild1. Det er forbudt at beholde sild om bord, der er fanget inden for de geografiske områder og i de perioder, der er nævnt nedenfor:a) fra den 1. januar til den 30. april i havområdet nordøst for en linje trukket mellem Mull of Kintyre og Corsewall Pointb) fra den 1. juli til den 31. oktober i et geografisk område med følgende afgrænsninger:- Danmarks vestkyst ved 55° 30'N- 55° 30'N, 07° 00'Ø- 57° 00'N, 07° 00'Ø- Danmarks vestkyst ved 57° 00'Nc) fra den 15. august til den 15. september i et område fra 6 til 12 sømil ud for Det Forenede Kongeriges østkyst, målt fra basislinjerne, mellem 55° 30'N og 55° 45'Nd) fra den 15. august til den 30. september i et geografisk område, der afgrænses af en linje gennem følgende punkter:- Butt of Lewis- Cape Wrath- 58°55'N, 05° 00'V- 58° 55'N, 07° 10'V- 58° 20'N, 08° 20'V- 57° 40'N, 08° 20'V- North Uist's vestkyst ved 57° 40'N, derfra langs øens nordkyst til 57° 40' 36&Prime;N, 07° 20' 39&Prime;V- 57° 50' 3&Prime;N, 07° 8' 6&Prime;V- derfra nordøst langs vestkysten af øen Lewis indtil udgangspunktet (Butt of Lewis)e) fra den 15. august til den 30. september i et område fra 6 til 12 sømil ud for Det Forenede Kongeriges østkyst, målt fra basislinjerne, mellem 54° 10'N og 54° 45'Nf) fra den 21. september til den 31. december i de dele af ICES-afsnit VII a, der har følgende afgrænsninger:- Isle of Mans østkyst ved 54° 20'N- 54° 20'N, 3° 40'V- 53° 50'N, 3° 50'V- 53° 50'N, 4° 50'V- Isle of Mans sydvestkyst ved 4° 50'V,og- Nordirlands østkyst ved 54° 15'N- 54° 15'N, 5° 15'V- 53° 50'N, 5° 50'V- Irlands østkyst ved 53° 50'Ng) hele året i ICES-afsnit VII a i havområdet mellem Skotlands, Englands og Wales' vestkyst og en linje trukket 12 sømil fra basislinjerne langs disse kyster, afgrænset mod syd af 53° 20'N og mod nordvest af en linje trukket mellem Mull of Galloway (Skotland) og Point of Ayre (Isle of Man)h) hele året i Logan Bay (farvandet øst for en linje trukket fra Mull of Logan, der ligger på 54° 44'N og 4° 59'V, til Laggantalluch Head, der ligger på 54° 41'N og 4° 58'Vi) i 1998 og hvert tredje år derefter, hele året, i et område, der har følgende afgrænsninger:- Irlands sydkyst ved 9° 00'V- 51° 15'N, 9° 00'V- 51° 15'N, 7° 30'V- 52° 00'N, 7° 30'V- Irlands sydøstkyst ved 52° 00'Nj) i 1998 og hvert tredje år derefter, i et område, der har følgende afgrænsninger:i) fra den 15. januar til den 31. januar:- Irlands sydøstkyst ved 52° 00'N- 52° 00'N, 6° 00'V- 52° 30'N, 6° 00'V- Irlands sydøstkyst ved 52° 30'Nii) fra den 1. november til den 15. november:- Irlands sydkyst ved 9° 00'V- 51° 15'N, 9° 00'V- 51° 15'N, 11° 00'V- 52° 30'N, 11° 00'V- Irlands østkyst ved 52° 30'N.2. Dog er det tilladt, at sild fra ethvert af de nævnte områder beholdes om bord, hvis mængden ikke overstiger 5 vægtprocent af den samlede ombordværende mængde marine organismer, der er taget i hvert særskilt område i en af de nævnte perioder.Artikel 24 Restriktioner i fiskeriet efter brisling for at beskytte sild1. Det er forbudt at beholde brisling om bord, der er fanget inden for de geografiske områder og i de perioder, der er nævnt nedenfor:a) fra den 1. januar til den 31. marts og fra den 1. oktober til den 31. december i ICES's statistiske rektangel 39 E8. Ved anvendelse af denne forordning afgrænses dette ICES-rektangel af en linje, som fra Det Forenede Kongeriges østkyst løber stik øst langs 55° 00'N til1° 00'V, derfra stik nord til 55° 30'N og derfra stik vest til Det Forenede Kongeriges kystb) fra den 1. januar til den 31. marts og fra den 1. oktober til den 31. december i det indre af Moray Firth vest for 3° 30'V og i det indre af Firth of Forth vest for 3° 00'Vc) fra den 1. juli til den 31. oktober i det geografiske område, der har følgende afgrænsninger:- Danmarks vestkyst ved 55° 30'N- 55° 30'N, 07° 00'Ø- 57° 00'N, 07° 00'Ø- Danmarks vestkyst ved 57° 00'N.2. Dog er det tilladt, at brisling fra ethvert af de nævnte områder beholdes om bord, hvis mængden ikke overstiger 5 vægtprocent af den samlede ombordværende mængde marine organismer, som er taget i hvert særskilt område i en af de nævnte perioder.Artikel 25 Restriktioner i fiskeriet efter makrel1. Det er forbudt at beholde makrel om bord, som er taget i det geografiske område, der har følgende afgrænsninger:- et punkt på Det Forenede Kongeriges sydkyst ved 02° 00'V- 49° 30'N, 02° 00'V- 49° 30'N, 07° 00'V- et punkt på Det Forenede Kongeriges vestkyst ved 52° 00'Vmedmindre vægten af makrel ikke overstiger 15 vægtprocent af den samlede ombordværende mængde af makrel og andre arter, som er taget i dette område.2. Stk. 1 gælder ikke for:a) fartøjer, der udelukkende anvender nedgarn og/eller håndlinerb) fartøjer, der anvender bundtrawl, snurrevod eller lignende trukne redskaber, såfremt de om bord opbevarer en procentvis andel af den samlede vægt af samtlige ombordværende marine organismer, undtagen ansjos, sild, hestemakrel, makrel, pelagisk blæksprutte og sardin, på mindst 75 vægtprocentc) fartøjer, som gennemsejler dette område, såfremt alle fiskeredskaber er bortstuvet i overensstemmelse med artikel 20, stk. 1, i Rådets forordning (EØF) nr. 2847/93d) fartøjer, som ikke er udrustet til fiskeri, og til hvilke der omlades makrel.Artikel 26 Restriktioner i fiskeriet efter ansjos1. Det er forbudt at beholde fangster af ansjos om bord, der er taget med pelagisk trawl i ICES-afsnit VIII c.2. I det nævnte afsnit er det forbudt samtidigt at have pelagiske trawl og snurpenot om bord.Artikel 27 Restriktioner i fiskeriet efter tun1. Det er forbudt at beholde bugstribet bonit, storøjet tun og gulfinnet tun om bord, der er taget med snurpenot i farvande henhørende under Portugals højhedsområde eller jurisdiktion i ICES-område X nord for 36° 30'N og i CECAF-område nord for 31°N og øst for 17° 30'V.2. Det er forbudt at beholde tun om bord, der er taget med drivgarn i farvande henhørende under Portugals og Spaniens højhedsområde eller jurisdiktion i ICES-område VIII, IX og X i CECAF-området omkring De Kanariske Øer.Artikel 28 Restriktioner i fiskeriet efter reje for at beskytte fladfisk1. Det er forbudt at beholde hestereje og rejekonge om bord, der er taget med et dermersalt trukket redskab med en maskestørrelse noget sted på mellem 16 og 31 mm, medmindre:- fartøjet permanent har installeret et sorteringsanlæg til adskillelse af ungfisk af fladfisk fra hestereje og rejekonge, og- der er anvendt sorteringstrawl eller et redskab med sorteringsvindue til fangst af nævnte arter.2. Dog er det tilladt at beholde hestereje og rejekonge om bord på fartøjer, der ikke opfylder betingelserne i stk. 1, hvis mængderne ikke overstiger 5 vægtprocent af den samlede mængde af ombordværende marine organismer.Artikel 29 Restriktioner i fiskeriet efter laks og havørred1. Fangster af laks og havørred må ikke beholdes om bord, omlades, landes, transporteres, opbevares, sælges, frembydes eller udbydes til salg, men skal straks smides over bord, når de tages:- i farvande uden for en grænse på 12 sømil målt fra medlemsstaternes basislinjer i region 1, 2, 3 og 4- uden for farvandene under medlemsstaternes højhedsområde eller jurisdiktion i region 1, 2, 3 og 4, uanset artikel 2, stk. 1, dog undtagen farvandene under Grønlands og Færøernes jurisdiktion- med trukne redskaber.2. Denne artikel anvendes ikke på laks og havørred taget i Skagerrak og Kattegat.Artikel 30 Restriktioner i fiskeriet efter sperling for at beskytte rundfisk1. Det er forbudt at beholde fangster af sperling om bord, som er taget med trukne redskaber i et område, der afgrænses af en linje gennem følgende punkter:- et punkt ved 56°N på Det Forenede Kongeriges østkyst til 2°Ø- derfra mod nord til 58°N, vest til 0° 30'V, nord til 59° 15'N, øst til 1°Ø, nord til 60°N, vest til 0° 00'- derfra mod nord til 60° 30'N, mod vest til Shetlandsøernes kyst, derfra mod vest fra 60°N på Shetlandsøernes vestkyst til 3°V, syd til 58° 30'N- og derfra mod vest til Det Forenede Kongeriges kyst.2. Dog er det tilladt at beholde fangster af sperling om bord fra det i stk. 1 nævnte område, der er taget med de i samme stykke nævnte redskaber, hvis de ikke overstiger 5 vægtprocent af de samlede ombordværende mængder marine organismer, der er taget i nævnte område med de pågældende redskaber.Artikel 31 Restriktioner i fiskeriet efter kulmule1. Det er forbudt at anvende trawl, snurrevod og lignende trukne redskaber i de geografiske områder og de perioder, der er nævnt nedenfor:a) fra den 1. april til den 31. juli i det geografiske område, der afgrænses af en linje gennem følgende skæringspunkter:- 51° 35'N, 11° 40'V- 51° 35'N, 11° 25'V- 51° 25'N, 11° 25'V- 51° 35'N, 11° 40'Vb) fra den 1. maj til den 31. juli i de geografiske områder, der afgrænses af en linje gennem følgende skæringspunkter:- 51° 00'N, 11° 35'V- 51° 00'N, 11° 25'V- 49° 40'N, 11° 25'V- 49° 40'N, 11° 35'Vog- 50° 30'N, 10° 30'V- 50° 30'N, 09° 20'V- 50° 45'N, 09° 20'V- 50° 45'N, 10° 30'Vog- 51° 45'N, 14° 30'V- 51° 45'N, 13° 00'V- 52° 30'N, 13° 00'V- 52° 30'N, 14° 30'Vog- 48° 10'N, 09° 40'V- 48° 10'N, 09° 10'V- 48° 40'N, 09° 10'V- 48° 40'N, 09° 40'Vc) fra den 1. september til den 31. december i det geografiske område, der afgrænses af en linje gennem følgende skæringspunkter:- punktet Cabo Prior på Spaniens nordkyst (43° 34'N, 8° 19'V)- 43° 50'N, 8° 19'V- 43° 25'N, 9° 12'V- punktet Cabo Villano på Spaniens vestkyst (43° 10'N, 9° 12'V)d) fra den 1. oktober til den 31. december i det geografiske område, der afgrænses af en linje gennem følgende skæringspunkter:- punktet Cabo Corrubedo på Spaniens vestkyst (43° 35'N, 9° 05'V)- 42° 35'N, 9° 25'V- 43° 00'N, 9° 30'V- et punkt på Spaniens vestkyst ved 43° 00'Ne) fra den 1. december til den sidste dag i februar i det følgende år i det geografiske område, der afgrænses af en linje gennem følgende skæringspunkter:- et punkt på Portugals vestkyst ved 37° 50'N- 37° 50'N, 9° 03'V- 37° 00'N, 9° 06'V- et punkt Portugals vestkyst ved 37° 00'Nf) fra den 1. december til den sidste dag i februar i det følgende år i det geografiske område, der afgrænses af en linje gennem følgende skæringspunkter:- 41° 32' 1&Prime;N, 09° 07' 3&Prime;V- 41° 20' 7&Prime;N, 09° 05' 1&Prime;V- 41° 12' 0&Prime;N, 09° 02' 7&Prime;V- 41° 02' 8&Prime;N, 09° 59' 0&Prime;V- 40° 38' 5&Prime;N, 09° 04' 6&Prime;V- 40° 27' 5&Prime;N, 09° 08' 2&Prime;V- 40° 11' 1&Prime;N, 09° 13' 8&Prime;V- 40° 11' 1&Prime;N, 09° 33' 5&Prime;V- 40° 27' 5&Prime;N, 09° 32' 0&Prime;V- 40° 38' 5&Prime;N, 09° 19' 5&Prime;V- 41° 02' 8&Prime;N, 09° 19' 0&Prime;V- 41° 12' 0&Prime;N, 09° 16' 1&Prime;V- 41° 20' 7&Prime;N, 09° 07' 8&Prime;V- 41° 32' 1&Prime;N, 09° 14' 1&Prime;V.Endvidere er det forbudt at fiske med demersale faststående redskaber i området i ovennævnte periodeg) hele året i de geografiske områder, der afgrænses af en linje gennem følgende skæringspunkter:- 47° 40'N, 4° 40'V- 47° 28'N, 4° 40'V- 47° 23'N, 3° 45'V- 47° 35'N, 3° 45'Vog- 46° 50'N, 3° 31'V- 45° 55'N, 2° 45'V- 46° 15'N, 2° 35'V- 46° 50'N, 3° 20'Vog- 45° 55'N, 2° 40'V- 45° 45'N, 2° 40'V- 45° 45'N, 1° 55'V- 45° 55'N, 2° 00'V.2. I de områder og i de perioder, der er nævnt i stk. 1, er det forbudt at medføre trukne redskaber, medmindre de er bortstuvet ifølge bestemmelserne i artikel 20, stk. 1, i Rådets forordning (EØF) nr. 2847/93.3. I de områder og uden for de perioder, der er nævnt i stk. 1, er det forbudt at medføre eller at anvende trukne redskaber med en maskestørrelse på under 80 mm.Artikel 32 Restriktioner i fiskeriet efter rødspætte1. Det er forbudt fartøjer med en længde overalt på over 8 m at fiske med bomtrawl, skovltrawl og parbundtrawl i følgende geografiske områder:a) området inden for 12 sømil ud for Frankrigs kyster nord for 51° 00'N, samt ud for Belgiens og Nederlandenes kyster op til 53° 00'N målt fra basislinjerneb) et område, der afgrænses af en linje gennem følgende skæringspunkter:- et punkt på Danmarks vestkyst ved 57° 00'N- 57° 00'N, 7° 15'Ø- 55° 00'N, 7° 15'Ø- 55° 00'N, 7° 00'Ø- 54° 30'N, 7° 00'Ø- 54° 30'N, 7° 30'Ø- 54° 00'N, 7° 30'Ø- 54° 00'N, 6° 00'Ø- 53° 50'N, 6° 00'Ø- 53° 50'N, 5° 00'Ø- 53° 30'N, 5° 00'Ø- 53° 30'N, 4° 15'Ø- 53° 00'N, 4° 15'Ø- et punkt på Nederlandenes kyst ved 53° 00'Nc) området inden for 12 sømil ud for Danmarks vestkyst fra 57° 00'N op til Hirtshals fyr, målt fra basislinjerne.2. a) Dog må fartøjer,- hvis navne og tekniske specifikationer er optaget på en liste, som udfærdiges efter proceduren i artikel 52- og for hvilke der er udstedt en særlig fiskeritilladelse efter artikel 7, stk. 3, i Rådets forordning (EF) nr. 1627/94 (6)fiske i de nævnte områder med bomtrawl.b) Fartøjer, der er optaget på den i litra a) nævnte liste, skal opfylde følgende krav:- de skal være anført på navnelisten over fartøjer i Kommissionens forordning (EF) nr. 190/96 (7)- deres maskineffekt må ikke overstige 221 kW, idet fartøjer med nedsat maskineffekt ikke forud for effektnedsættelsen må have haft en maskineffekt på mere end 300 kW.c) Et fartøj, der optages på listen, kan erstattes af et andet fartøj, forudsat at- maskineffekten for det fartøj, der erstatter, ikke overstiger maskineffekten på det fartøj, der erstattes, og at- længden overalt for det fartøj, der erstatter, ikke overstiger 24 m.d) Maskinen på et fartøj, der er anført på listen, kan erstattes, forudsat at- den maskine, der erstatter, ikke er en maskine med nedsat effekt, og at- effekten for den maskine, der erstatter, ikke overstiger effekten for den maskine, der erstattes.3. Uanset stk. 2, litra a), er det forbudt at anvende bomtrawl med en bomlængde på over 9 m eller bomtrawl, hvis samlede bomlængde er på over 9 m eller kan forlænges til over 9 m, medmindre der fiskes med udstyr med en maskestørrelse på mellem 16 og 31 mm.4. a) Som undtagelse fra stk. 1:- kan fartøjer, hvis maskineffekt ikke overstiger 221 kW, idet fartøjer med nedsat maskineffekt ikke forud for effektnedsættelsen må have haft en maskineffekt på mere end 300 kW, fiske i de nævnte områder med skovltrawl- kan fartøjer, der driver parfiskeri, og hvis samlede maskineffekt ikke overstiger 221 kW, idet fartøjer med nedsat maskineffekt ikke forud for effektnedsættelsen må have haft en maskineffekt på mere end 300 kW, fiske i de nævnte områder med parbundtrawl.b) Dog kan fartøjer, hvis maskineffekt overstiger 221 kW, anvende skovltrawl, eller fartøjer, der driver parfiskeri, og hvis samlede maskineffekt overstiger 221 kW, drive fiskeri med parbundtrawl, forudsat at:i) den fangst, der beholdes om bord, består af tobis og/eller brisling og mindst udgør 90 vægtprocent af den samlede fangst af marine organismer om bord, og atii) fangsten af rødspætte og/eller tunge, der beholdes om bord, ikke overstiger 2 vægtprocent af den samlede fangst af marine organismer om bord, eller atiii) den anvendte maskestørrelse er på mindst 110 mm, og ativ) fangsten af rødspætte og/eller tunge, der beholdes om bord, ikke overstiger 5 vægtprocent af den samlede fangst af marine organismer om bord.5. Fiskerfartøjer, der ikke opfylder kriterierne i stk. 2, 3 og 4, må ikke udøve fiskeriaktiviteter som nævnt i disse stykker.6. Gennemførelsesbestemmelserne til denne artikel vedtages efter proceduren i artikel 52.7. I områder, hvor det er forbudt at anvende bomtrawl, skovltrawl eller parbundtrawl, er det forbudt at medføre sådanne redskaber, medmindre de er bortstuvet ifølge bestemmelserne i artikel 20, stk. 1, i Rådets forordning (EØF) nr. 2847/93.Artikel 33 Restriktioner i fiskeriet efter tunge og rødspættteFra den 1. februar til den 31. maj er det forbudt at fiske med demersale trukne redskaber i det geografiske område, der afgrænses af en linje gennem følgende skæringspunkter:- et punkt på Det Forenede Kongeriges vestkyst ved 03° 40'V- 53° 40' N, 03° 40'V- et punkt på Det Forenede Kongeriges vestkyst ved 53° 40'N.Artikel 34 Restriktioner i fiskeriet efter demersale arterFra den 1. marts til den 30. april er det forbudt at fiske med demersale trukne redskaber i det geografiske område, der afgrænses af en linje gennem følgende skæringspunkter:- et punkt på Det Forenede Kongeriges vestkyst ved 50° 15'N- 50° 15'N, 06° 00'V- 51° 00'N, 06° 00'V- 51° 00'N, 04° 40'V- et punkt på Det Forenede Kongeriges vestkyst ved 04° 40'V.AFSNIT V RESTRIKTIONER I UDØVELSEN AF VISSE FORMER FOR FISKERI OG TILKNYTTEDE AKTIVITETER Artikel 35 Restriktioner i anvendelsen af bomtrawl1. Det er forbudt fartøjer at anvende eller have bomtrawl om bord med en bomlængde på over 24 m eller bomtrawl, hvis samlede bomlængde målt som summen af længden af hver bom overstiger 24 m eller kan forlænges til mere end 24 m. Længden af en bom måles mellem dens yderpunkter inklusive alle hertil fastgjorte anordninger.2. Det er forbudt fartøjer at anvende eller have bomtrawl om bord, hvis mindstemaskestørrelse er på mellem 32 og 100 millimeter, i hvert af følgende geografiske områder:a) Nordsøen nord for en linje gennem følgende punkter:- et punkt på Det Forenede Kongeriges østkyst ved 55°N- derfra mod øst til 55°N, 05°Ø- derfra mod nord til 56°N- og derfra mod øst til et punkt på Danmarks vestkyst ved 56°Nb) området vest for Skotland nord for 56°N.Artikel 36 Ukonventionelle fangstmetoderDet er forbudt at anvende fangstmetoder, som omfatter anvendelse af sprængstoffer, giftige eller bedøvende stoffer, elektrisk strøm eller skydevåben.Artikel 37 Restriktioner i anvendelsen af automatisk sorteringsudstyr1. Det er forbudt fartøjer, der medfører eller anvender trukne redskaber med en maskestørrelse på under 55 mm eller snurpenot, at have automatisk sorteringsudstyr om bord.2. Dog er det tilladt frysefartøjer at have automatisk sorteringsudstyr om bord, hvis det eneste formål med dette udstyr er at foretage handelsklassificering af alle de fisk, der er fanget, og som er bestemt til frysning. Sorteringsudstyret skal installeres således, at fangsten efter klassificering straks fryses med henblik på afsætning og ikke let kan kastes over bord.Artikel 38 Restriktioner i anvendelsen af snurpenot1. Det er forbudt at indkredse flokke eller grupper af havpattedyr ved hjælp af snurpenot.2. Uanset artikel 1 gælder stk. 1 i nærværende artikel for alle fartøjer, der fører en medlemsstats flag eller er registreret i en medlemsstat, i alle farvande.Artikel 39 Restriktioner i fiskeriet i zonerne på 12 sømil omkring Det Forenede Kongerige og Irland1. Det er forbudt fartøjer at fiske med bomtrawl i områderne på 12 sømil ud for Det Forenede Kongeriges og Irlands kyster målt fra de basislinjer, der benyttes til fastsættelse af territorialfarvandene.2. Dog er det tilladt fartøjer i følgende kategorier at fiske med bomtrawl i de nævnte områder:a) fartøjer, der er taget i brug før den 1. januar 1987, og hvis maskinkraft ikke overstiger 221 kW, og når det gælder fartøjer med nedsat maskineffekt, 300 kW før effektnedsættelsenb) fartøjer, der er taget i brug efter den 31. december 1986 og hvis maskineffekt ikke er nedsat og ikke overstiger 221 kW, og hvis længde overalt ikke overstiger 24 mc) fartøjer, hvis maskine er blevet udskiftet efter den 31. december 1986 med en maskine, hvis maskineffekt ikke er nedsat og ikke overstiger 221 kW.3. Uanset stk. 2 er det forbudt at anvende bomtrawl med en bomlængde på over 9 m eller bomtrawl, hvis samlede bomlængde er på over 9 m eller kan forlænges til over 9 m, medmindre der fiskes med redskaber, med en maskestørrelse på mellem 16 og 31 mm.4. Fiskerfartøjer, der ikke opfylder kriterierne i stk. 2 og 3, må ikke udøve fiskeriaktiviteter som nævnt i disse stykker.5. Gennemførelsesbestemmelserne til denne artikel fastsættes efter proceduren i artikel 52.6. For fartøjer, der ikke må fiske med bomtrawl eller skovltrawl, er det forbudt at have sådanne redskaber om bord i de i denne artikel nævnte områder, medmindre de er bortstuvet i overensstemmelse med artikel 20, stk. 1, i Rådets forordning (EØF) nr. 2847/93.AFSNIT VI SÆRLIGE BESTEMMELSER GÆLDENDE FOR SKAGERRAK OG KATTEGAT Artikel 40 Uanset artikel 21, stk. 1, må marine organismer, der ikke opfylder kravene til mindstestørrelse, og som er fanget i Skagerrak eller Kattegat, beholdes om bord eller omlades, landes, transporteres, opbevares, sælges, frembydes eller udbydes til salg inden for en grænse på 10 vægtprocent af de samlede fangster, der opbevares om bord.Artikel 41 Laks og havørred må ikke beholdes om bord eller omlades, landes, transporteres, opbevares, sælges, frembydes eller udbydes til salg, men skal straks kastes over bord, når de fanges i nogen del af Skagerrak eller Kattegat uden for grænsen på 4 sømil målt fra medlemsstaternes basislinjer.Artikel 42 1. Det er i perioden fra den 1. juli til den 15. september forbudt at anvende trawl med en maskestørrelse på under 32 mm i farvandene inden for 3 sømil fra basislinjerne i Skagerrak og Kattegat.2. Dog kan der ved trawlfiskeri i nævnte farvande og i nævnte periode:- anvendes redskaber med en mindstemaskestørrelse på 30 mm ved fiskeri efter rejer- anvendes redskaber med alle maskestørrelser ved fiskeri efter ålekvabbe (Zoarces viviparus), kutling (Gobiidae) eller ulk (Cottus spp.), der skal bruges som madding.Artikel 43 Sild, makrel og brisling, der er fanget med trawl eller snurpenot, må ikke beholdes om bord fra midnat lørdag til midnat søndag i Skagerrak og fra midnat fredag til midnat søndag i Kattegat.Artikel 44 Det er forbudt at anvende bomtrawl i Kattegat.Artikel 45 I de perioder og i de områder, der er nævnt i artikel 42, 43 og 44, hvor der ikke må fiskes med trawl eller bomtrawl, er det forbudt at medføre sådanne redskaber, medmindre de er bortstuvet i overensstemmelse med artikel 20, stk. 1, i Rådets forordning (EØF) nr. 2847/93.Artikel 46 Uanset artikel 36 er det tilladt at anvende elektrisk strøm eller harpunskydevåben til fangst af tun og brugde (Cetorhinus maximus) i Skagerrak og Kattegat.AFSNIT VII TEKNISKE BESTEMMELSER Artikel 47 ForarbejdningDet er forbudt at foretage nogen form for fysisk eller kemisk forarbejdning af fisk til fiskemel, fiskeolie eller lignende varer om bord på fiskerfartøjer eller at omlade fangster til sådanne formål. Dette forbud gælder ikke forarbejdning af fiskeaffald.Artikel 48 Videnskabelig forskning1. Denne forordning gælder ikke for fiskeri, som udelukkende drives med henblik på videnskabelige undersøgelser, som udføres med tilladelse fra den eller de pågældende medlemsstater og under dennes eller disses myndighed, og som på forhånd er meddelt Kommissionen og den eller de medlemsstater, i hvis farvande forskningen foregår.2. Marine organismer, der fanges med det i stk. 1 anførte formål, må sælges, opbevares, frembydes eller udbydes til salg:- hvis de opfylder normerne i bilag VII til nærværende forordning og de handelsnormer, der er vedtaget i henhold til artikel 2 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (8), eller- hvis de sælges direkte til andre formål end konsum.Artikel 49 Udsætning og omplantning1. Denne forordning gælder ikke fiskeri, der udøves under udsætning eller omplantning af marine organismer.2. Marine organismer, der fanges med de i stk. 1 nævnte formål, må ikke anvendes til andre formål.AFSNIT VIII AFSLUTTENDE BESTEMMELSER Artikel 50 1. Hvis øjeblikkeligt indgreb er påkrævet, for at bestande af marine organismer kan bevares, kan Kommissionen, ud over de i denne forordning fastsatte bestemmelser eller som undtagelse fra disse, vedtage de fornødne foranstaltninger efter proceduren i artikel 52.2. Hvis visse arter eller fiskepladser er alvorligt truet og en udsættelse ville medføre skade, som vanskeligt ville kunne genoprettes, kan en kyststat træffe ikke-diskriminerende bevarelsesforanstaltninger for de farvande, der hører under dens jurisdiktion.3. De i stk. 2 nævnte foranstaltninger med medfølgende begrundelse meddeles Kommissionen og de øvrige medlemsstater, så snart de er vedtaget.Kommissionen godkender sådanne foranstaltninger eller kræver dem annulleret eller ændret inden for ti arbejdsdage efter modtagelsen af meddelelsen. Kommissionens afgørelse meddeles straks medlemsstaterne.Medlemsstaterne kan indbringe Kommissionens afgørelse for Rådet senest ti arbejdsdage efter modtagelsen af den i foregående afsnit nævnte meddelelse.Rådet kan med kvalificeret flertal træffe anden afgørelse inden for en måned.Artikel 51 1. Medlemsstaterne kan træffe foranstaltninger til bevarelse og forvaltning af bestande:a) når der er tale om rent lokale bestande, som kun er af betydning for fiskerne i den pågældende medlemsstat, ellerb) i form af betingelser eller detaljerede ordninger til begrænsning af fangsterne ved tekniske foranstaltninger:i) som supplerer dem, der er fastsat i Fællesskabets fiskeriforskrifter, ellerii) som er mere vidtgående end de minimumskrav, der er fastlagt i de nævnte forskrifterforudsat at disse foranstaltninger kun gælder for fiskere fra den pågældende medlemsstat, er forenelige med fællesskabsretten og i overensstemmelse med den fælles fiskeripolitik.2. Kommissionen underrettes om alle planer om indførelse eller ændring af nationale tekniske foranstaltninger så betids, at den kan fremsætte sine bemærkninger.Hvis Kommissionen senest en måned efter denne meddelelse anmoder herom, suspenderer den pågældende medlemsstat iværksættelsen af de påtænkte foranstaltninger indtil udløbet af en frist på tre måneder fra datoen for meddelelsen, for at Kommissionen inden for denne frist kan træffe afgørelse om, hvorvidt de pågældende foranstaltninger er i overensstemmelse med stk. 1.Fastslår Kommissionen ved en beslutning, der meddeles alle medlemsstaterne, at en påtænkt foranstaltning ikke er i overensstemmelse med stk. 1, kan den pågældende medlemsstat ikke iværksætte foranstaltningen, medmindre de nødvendige ændringer foretages.Den pågældende medlemsstat underretter straks de andre medlemsstater og Kommissionen om de vedtagne foranstaltninger efter at have foretaget eventuelle nødvendige ændringer.3. Medlemsstaterne giver efter anmodning Kommissionen alle de oplysninger, der er nødvendige for at kunne vurdere, om deres tekniske foranstaltninger er i overensstemmelse med stk. 1.4. På Kommissionens initiativ eller på begæring af en medlemsstat kan spørgsmålet om, hvorvidt en national teknisk foranstaltning, der anvendes af en medlemsstat, er i overensstemmelse med stk. 1, afgøres efter proceduren i artikel 52. Hvis en sådan afgørelse træffes, anvendes bestemmelserne i stk. 2, tredje og fjerde afsnit.5. Foranstaltninger vedrørende fiskeri fra land meddeles Kommissionen af den pågældende medlemsstat til orientering.Artikel 52 Gennemførelsesbestemmelser til denne forordning kan vedtages efter proceduren i artikel 18 i Rådets forordning (EØF) nr. 3760/92 af 20. december 1992. Disse regler kan bl.a. omfatte:- tekniske bestemmelser for måling af trådtykkelse- tekniske bestemmelser for måling af maskestørrelse- prøvetagningsbestemmelser- lister over og tekniske beskrivelser af anordninger, der kan fastgøres til redskaber.Artikel 53 Følgende artikler, stykker og bilag i forordning (EF) nr. . . . ophæves:- artikel 1 til 8- artikel 9, stk. 1 og 2, og stk. 3, sidste afsnit- artikel 10- artikel 12 til 18- bilag I - IV.Henvisninger til nævnte forordning betragtes som henvisninger til nærværende forordning og skal læses i overensstemmelse med sammenligningstabellen i bilag IX.Artikel 54 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Den anvendes fra . . .Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 288 af 11. 10. 1986. s. 1.(2) EFT nr. L 206 af 22. 7. 1992. s. 7.(3) EFT nr. L 274 af 25. 9. 1986. s. 1.(4) EFT nr. L 389 af 31. 12. 1992. s. 1.(5) EFT nr. L 261 af 20. 10. 1993. s. 1.(6) EFT nr. L 171 af 6. 7. 1994, s. 7.(7) EFT nr. L 24 af 31. 1. 1996,s. 7.(8) EFT nr. L 388 af 31. 12. 1992, s. 1.BILAG I >TABELPOSITION>BILAG II >TABELPOSITION>BILAG III >TABELPOSITION>BILAG IV Mindstemaskestørrelser og målarter i region 5 og 6 A. REGION 5>TABELPOSITION>B. REGION 6>TABELPOSITION>BILAG V >TABELPOSITION>BILAG VI >TABELPOSITION>BILAG VII >TABELPOSITION>BILAG VIII MÅLING AF MARINE ORGANISMERS STØRRELSE 1. Fisks størrelse måles som vist i figur 1 fra snudespids til halefinnens spids.2. Jomfruhummers og hummers størrelse måles som vist i figur 2 og 3:- som rygskjoldslængde målt parallelt med midterlinjen fra en af øjenhulernes bagkant til den bagerste kant af rygskjoldet,og/eller- som totallængde målt fra spidsen af pandetornen til bagkanten af svømmeviftens midterstykke, bortset fra hårkanten,og/eller- når det gælder aftagne jomfruhummerhaler: fra forkanten af første haleled til bagkanten af svømmeviftens midterstykke, bortset fra hårkanten. Halen måles på oversiden, og den skal ligge fladt og må ikke strækkes.3. Troldkrabbers størrelse måles som vist i figur 4 langs midterlinjen fra kanten af skjoldet mellem pandetornene til bagkanten af skjoldet.4. Toskallede bløddyrs størrelse måles som vist i figur 5 tværs over skallen, hvor denne er størst.Figur 1>REFERENCE TIL EN FILM>Figur 2 Figur 3>REFERENCE TIL EN FILM>(Homarus) (Nephrops)Hummer Jomfruhummera) rygskjoldslængdeb) totallængdeFigur 4>REFERENCE TIL EN FILM>(Maja squinado)Troldkrabbea) skjoldets maksimale breddeFigur 5>REFERENCE TIL EN FILM>(Venus verrucosa)Venusmuslinga) maksimal skalstørrelseBILAG IX >TABELPOSITION>